Konvallbladbille

Konvallbladbille (Lilioceris merdigera) er en bille som tilhører familiegruppen bladbiller (Chrysomelidae). Den lever på forskjellige liljer, særlig liljekonvall.  Den er ganske lik, og kan forveksles med liljebillen Lilioceris lilii men kan kjennes på at også hodet er rødt.

Utseende 
Konvallbladbille er mellom 6-8 mm lang. Den har et rødt hode og noe utstående øyne. Halsskjold (pronotum), scutellumet  og dekkvingene er skarpt røde på farge. Kroppen er litt langsmal og ikke så oval som bladbillene ofte er, brystpartiet er mye smalere enn dekkvingene. Beina er røde, med svarte knær og føtter (tarser).

Levevis 
Både larvene og de voksne (imago) billene lever av å spise blad på næringsplanten. Enkelte år kan de bli tallrike og regnes da som skadedyr. 

Konvallbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Norsk Entomologisk forening

Bladbiller
Biller formelt beskrevet i 1758